cyanic-selkie/wikianc huggingface dataset:
Razaaq Adoti
Traxectoria
Aínda que naceu en Londres, os seus pais son de procedencia nixeriana. Interpretou a Yamba no filme de Steven Spielberg Amistad xunto con Anthony Hopkins, Morgan Freeman e Matthew McConaughey. Despois de Amistad volveu a Londres, onde traballou en varios proxectos de televisión e cinema. Entre eles destacan Gangster No. 1 e Black Hawk Down, dirixida por Ridley Scott. Dende entón, ten participado noutras producións como Resident Evil: Apocalypse na que fai de Peyton Wells, Haven, Doom e The Hard Corps. Recentemente, protagonizou o filme Cover no 2008.
Primož Brezec
Primož Brezec, nado en Postojna o 2 de outubro de 1979, é un ex xogador esloveno de baloncesto profesional. Mide 2,16 metros e xogaba na posición de pivote.
Ficción
O pacto ficcional
Cómpre salientar como é de necesario que o receptor saiba que está enfrontando unha ficción para que o pacto ficcional poida cumprirse. En caso contrario, a ficción non ten lugar como tal e o receptor séntese enganado, agredido ou confundido. A modo de exemplo, o pacto ficcional é o que nos permite centrarnos no argumento dun filme de animación en que as personaxes son xoguetes sen indignarnos pola mentira que o director quixo vender.
Henri Milne-Edwards
Henri Milne-Edwards, tamén coñecido como Henri Milne Edwards, nado en Bruxas o 23 de outubro de 1800 e finado en París o 29 de xullo de 1885, foi un médico e zoólogo francés. Foi o pai do tamén zoólogo Alphonse Milne Edwards.
Traxectoria
O seu pai axudou aos británicos a reunir a illa co Reino Unido, e foi arrestado polas tropas de Napoléon Bonaparte. Henri Milne-Edwards foi entón levado a París polo seu irmán máis vello William Edwards, médico.
Principio de Peter
Explicación
Unha complicación da xestión de recursos humanos é que os empregados competentes a miúdo queren ser incompetentes. A razón máis sinxela é que queren evitar os celos dos compañeiros ou o enfado dos xefes. Outra máis complexa ten que ver co que Peter denominou a incompetencia creativa, que é cando os empregados queren evitar ascender porque as condicións laborais non melloran proporcionalmente á responsabilidade.
Cando o número de postos dirixentes ocupados por incompetentes acada unha masa crítica, a organización colapsa porque non é capaz de cumprir as súas funcións.
Críticas
Este principio tense criticado por ir vencellado a prácticas culturais concretas e por ser efectivo unicamente en organizacións minimamente meritocráticas). En determinados contextos socioculturais os ascensos baseados no mérito non son moi frecuentes. Ademais, parte dun determinismo teleolóxico na evolución das organizacións.
Lingua sumeria
O sumerio (𒅴𒂠, eme-ĝir) tal e como se falou no antigo imperio sumerio é unha lingua que desapareceu e caeu no esquecemento ata o século XIX, distinguíndose así das outras linguas faladas na rexión, como o hebreo, o acadio, o babilonio, o asirio, todas linguas semíticas.
Escritura xeroglífica hitita
Esta escritura xeroglífica parece unha creación orixinal dos pobos luvitófonos da Siria do norte e os signos non teñen relación cos xeroglíficos exipcios ou cretenses. As inscricións máis antigas datan do século XV. Isto é ben tardío, pois o luvita escribíase daquela desde había varios séculos utilizando a escritura cuneiforme sumeroacadia. As inscricións máis recentes datan do século VII, pouco despois da caída dos últimos reinos neohititas.
Llorenç Villalonga
Traxectoria
Trala guerra civil trasladouse a vivir a Binissalem e dedicouse a escribir. Redactou a primeira versión de Bearn o La sala de les nines en 1945, presentada ao Premio Nadal de 1955. Ao ano seguinte editouse por primeira vez, na súa versión en castelán, e ata 1961 non se publicou a versión catalá.
Editio princeps
Normalmente emprégase para referirse a obras de prestixio que xa foron reeditadas varias veces, en especial, a obras clásicas greco-latinas. Por exemplo, á editio princeps de Homero é a de Demetrius Chalcondyles, que se cre que está datada en 1488. Os textos máis importante dos autores clásicos gregos e romanos foron, na súa maioría, producidos en editiones principes durante os anos 1465 a 1525, despois da aparición da imprenta en 1440.
943
Outros
Historia ano a ano
Vicente Otero Cao
Traxectoria
Emigrou a Cuba sendo mozo e case analfabeto en 1905. Traballou como dependente de comercio na Habana e Matanzas. Formouse na illa e publicou poemas e colaboracións en Diario Español, La Antorcha Gallega, Galicia Sueva, La Alborada, Vivero en Cuba e Pro-Galicia. Foi correspondente en Cuba de Heraldo de Vivero, El Eco Murense e El Progreso Murés. Formou parte da directiva da Sociedade Vivero y su Comarca e dirixiu un tempo Vivero en Cuba. Foi secretario de propaganda da Asociación Iniciadora y Protectora de la Academia Gallega.
Globalización
miniatura|400px|Evolución dos [[Imperio colonial|imperios coloniais desde 1492 até hoxe]] A globalización é un proceso económico, tecnolóxico, social e cultural a grande escala, que consiste na crecente comunicación e interdependencia entre os diferentes países do mundo unificando os seus mercados, sociedades e culturas, a través dunha serie de transformacións sociais, económicas e políticas que lles dan un carácter global. A globalización é a miúdo identificada coma un proceso dinámico producido principalmente polas sociedades que viven baixo o capitalismo democrático ou a democracia liberal e que abriron as súas portas á revolución informática, pregando a un nivel considerábel de liberalización e democratización na súa cultura política, no seu ordenamento xurídico e económico nacional, e nas súas relacións internacionais.
Globalización desde un punto de vista crítico
Antes de facer unha crítica é necesario considerar un aspecto fundamental: a diferenza entre o que os partidarios do proceso propoñen e a maneira que esas propostas foron ou están a ser implementada. O libre comercio da globalización non só refírese ao libre movemento de capitais senón que tamén ao libre movemento de bens e persoas. Quizais de maneira similar alúdeo certo autor, cando di, que, a globalización foi unha realidade moi antiga para a humanidade. Por tanto os globalistas consideran inaceptable, como se viu, as barreiras aduaneiras e tratos preferentes que os países desenvolvidos impoñen ou practican cando así lles convén. As mesmas obxeccións aplícanse ás barreiras de todo tipo á migración e movemento dos traballadores: como poden os recursos ser distribuídos racionalmente ou as sociedades derivar o máximo de beneficio do sistema cando se impoñen condicións que son ultimamente irracionais en termos económicos?
Bankers Life Fieldhouse
O Bankers Life Fieldhouse é un pavillón cuberto situado no centro da cidade de Indianapolis, Indiana. É a casa dos Indiana Pacers da National Basketball Association, e dos Indiana Fever da Women's National Basketball Association. O Fieldhouse tamén acolle partidos de baloncesto universitario, concertos e hóckey sobre xeo.
Elena García Armada
Premios e recoñecementos
En 2022 premio popular ao Inventor Europeo 2022, outorgado pola Oficina Europea de Patentes (OEP).
Tempestade tropical Marco (2008)
Despois de atravesar o sur da península do Iucatán o día 6 de outubro, a baixa foi chamada Depresión tropical décimo terceira (Tropical Depression Thirteen). A depresión axiña se intensificou converténdose na tempestade tropical Marco o día seguinte. Marco acadou a súa máxima intensidade o 7 de outubro con refachos de 100 km/h. Nese intre, a tempestade tropical estendíase ó longo de 18,5 km de radio dende o centro da tempestade, converténdose no ciclón tropical máis pequeno xamais rexistrado. Ás 12:00 UTC, Marco recalaba preto de Misantla (Veracruz). A tempestade debilitouse rapidamente despois de tocar terra firme, disipándose máis tarde. O balance global de danos foi mínimo debido ás pequenas dimensións da tempestade. Porén, produciu fortes choivas que provocaron inundacións de até 3 m de profundidade que asolagaron autoestradas e danaron casas.
Hidroperóxido
Uso e reaccións
Os hidroperóxidos poden ser reducidos a alcohois con hidruro de litio aluminio, como se describe na seguinte ecuación idealizada: Esta reacción é na que están baseados os métodos de análise de peróxidos orgánicos. Outro xeito de avaliar o contido de perácidos e peróxidos é a titulación volumétrica con alcóxidos como o etóxido de sodio. Os ésteres de fosfito e fosfinas terciarias tamén realizan a redución:
Poliamina
Putrescina
A putrescina sintetízase bioloxicamente por dúas vías diferentes, que empezan ambas as dúas por arxinina.
Mar (Vigo)
Historia e características
Subtitulado Boletín informativo de la Federación Gremial de Pósitos Marítimos del Oeste de España, apareceu o 15 de outubro de 1938. Dirixido por Joaquín Meléndez. Imprimíase na Editorial Instituto Monge. Contiña información xeral da costa, sobre portos, notas de historia marítimo-pesqueira de Galicia e disposicións oficiais.
Ualabí
miniatura|dereita|Pintura aborixe dun ualabí no Parque Nacional de [[Kakadu, en Australia setentrional.]] Englóbanse baixo o termo ualabí animais dunhas trinta especies de macrópodos. Esencialmente, un ualabí é un macrópodo que polo seu tamaño non pode ser considerado coma un canguro e tampouco recibe ningún outro nome específico. Non existe unha verdadeira clasificación fixa ou definida dos ualabís. Por regra xeral, un ualabí é máis pequeno e robusto ca un canguro; un ualuro (portmanteau de ualabí e canguro; en inglés wallaroo, de wallaby+kangaroo) é un exemplar dalgunhas poucas especies, que segundo o seu tamaño se atopan entre os ualabís e os canguros. Algúns ualabís moi pequenos que viven nos bosques reciben os nomes de pademelons (xénero Thylogale) e dorcopsises (xéneros Dorcopsis e Dorcopsulus). O termo ualabí é unha palabra tomada da tribo Eora, que habitaba orixinalmente a rexión de Sydney. As crías dos ualabís reciben tamén o nome de joeys en inglés, coma no caso doutras especies de marsupiais.
Clasificación
En Nova Guinea, que formou parte do continente australiano ata unha etapa recente na historia da xeoloxía, viven polo menos cinco especies de ualabís.
Lahore
Tiña unha poboación estimada de 6 485 175 de habitantes no 2006; tendo unha área metropolitana de máis de sete millóns e medio de persoas (7 620 000 (2001)).
Foi disputada ao longo da historia por varios pobos, sendo unha cidade musulmá dende o século XII. Foi anexionada polos sikhs no 1767 e no 1849 polo británicos. No 1947 pasou a formar parte de Paquistán, como segue actualmente.
Liga ASOBAL 2012/13
A Liga ASOBAL 2012/13 é a 62ª edición da liga española de balonmán, a 23ª coa denominación Asobal. Este ano o torneo tivo o mesmo sistema de competición das últimas tempadas, con 16 equipos e 30 xornadas. Unha das novidades máis salientables desta tempada é o retorno á elite do conxunto galego do BM Cangas do Morrazo, despois de dúas tempadas na División de Honra Prata, tras impoñerse na fase de ascenso; outra novidade é a primeira participación do ARS Palma del Río na máxima categoría do balonmán español na súa historia tras ascender de xeito directo. Tanto o equipo de Cangas como o de Palma del Río pretenden competir na categoría sen estar adscritos á ASOBAL.
Giulia Lanciani
Giulia Lanciani, nada en Roma o 16 de maio de 1935 e finada o 14 de novembro de 2018, foi unha filóloga, lusitanista e galicianista italiana, académica de honra da Real Academia Galega.
Hirosaki
Hirosaki (弘前市, ひろさきし; Hirosaki-shi) é un concello da prefectura de Aomori no Xapón. Está situado ó norte da rexión de Tōhoku e suroeste da prefectura, no norte da illa de Honshū. Ten 524,12 km² de superficie, unha poboación de 183.931 habitantes (2009)e ten unha densidade de poboación de 351 h/km².
Era capital do dominio Hirosaki (弘前藩) de clan Tsugaru (津軽氏) na época do shogunato de Tokugawa. Actualmente é a cidade central da parte oeste da prefectura de Aomori (rexión de Tsugaru).
Xeración
Tensión xeneracional
Norman Ryder (1965) estudou a socioloxía das discordancias entre xeracións ao suxerir que a sociedade "persiste a pesar da mortalidade dos seus membros individuais, por procesos de metabolismo demográfico e particularmente a infusión anual de cohortes de nacementos". Argumentou que as xeracións poden ás veces ser unha "ameaza á estabilidade" pero ao mesmo tempo representan "a oportunidade das transformacións da sociedade". Ryder tratou de comprender as dinámicas que actúan entre as xeracións.
Xeracións en bioloxía
Igual que en xenealoxía, fálase de xeración en bioloxía para referirse aos membros dunha liña de sucesión. Porén, neste caso pódese dar un alternancia de xeracións, cando a unha xeración con ambos os sexos con reprodución sexual, lle sucede unha xeración asexual, e a esta, de novo unha con ambos os sexos. Pódese falar tamén de nova xeración cando esta é asexual e se produce a partir doutra por reprodución asexual, o que desde o punto de vista xenético se denominaría clon. As características xenéticas das sucesivas xeracións van cambiando debido a diversos procesos, o que é a base da evolución. Nos cruzamentos xenéticos fálase de xeración parental ou P, que é a inicial no exemplo considerado, que despois enxendra a 1ª xeración filial ou F1, e esta a 2ª xeración filial ou F2 (netos de P) etc.
Pedro Munitis
Pedro Munitis Álvarez, nado en Santander o 19 de xuño de 1975, é un exfutbolista e actual adestrador de fútbol español. Xogaba de dianteiro e foi internacional coa selección española. Actualmente adestra o Club Deportivo Lugo.
Sant Pol de Mar
A súa orixe e a do seu nome está no mosteiro de Sant Pau, construído no século X.
Segunda batalla do cabo Fisterra
Nesta ocasión Francia decidiu mandar un novo convoi de barcos mercantes aínda maior, escoltado por 8 buques de liña comandados polo almirante Desherbiers de l'Etenduère. A frota británica encargada de interceptar o convoi estaba composta por 14 buques de liña, e estaba comandada polo vicealmirante Edward Hawke.
Lingua hitita
Historia e denominación
O hitita era a principal lingua anatolia, substituíu á lingua hatti, de tipo aglutinante, que se empregaba con anterioridade. A lingua hatti é un substrato lingüístico da lingua hitita, os préstamos léxicos foron particularmente importantes no ámbito cultural e, sobre todo, relixioso.
Brest, Belarús
Brest (en belaruso Брэст ou tradicionalmente Берасце, Bierascie) é unha cidade de Belarús na fronteira con Polonia e a carón de Terespol, onde o río Bug Occidental e o Mukhavets se atopan. É a cidade capital da Rexión de Bierascie.
Abadía de Santo André da Veiga de Espiñareda
Historia
No ano 1283 o mosteiro sofre un grande incendio, polo cal varios bispos do Reino de León, Zamora, Badaxoz, Coria e Astorga se comprometesen a contribuír á súa reparación.
Tione (lúa)
Tione ten un diámetro duns 4 kms e órbita Xúpiter a unha distancia media duns 21,406 Gm en 639,803 días, cunha inclinación orbital de 147° respecto da eclíptica (147° respecto do ecuador de Xúpiter) e cunha excentricidade orbital de 0,2526.
Panadaría
Aspectos comerciais
Sendo considerada unha actividade comercial, as panadarías actualmente buscan promover a venda de varios produtos. Alén dos pans e bolos, tamén se poden encontrar bebidas, doces, xeados e os produtos máis vendidos nos supermercados. Así, nunha panadaría moderna non se vende só pan, senón unha mestura de produtos.
Asturiano occidental
Variedades lingüísticas
f) /ñ/ vindo do grupo latino /-nn-/: cabaña; é normal tamén o /ñ/ inicial: ñarbasu, ñarigón.
Na orde morfolóxica amósanse nalgúns lugares (Santianes de Pravia) casos de concordancia de substantivos femininos con adxectivos en /-u/, que visa a extensión cara a Occidente a oposición continuo / descontinuo: ‘La tierra tá ricudíu’.
a) O vocalismo concorda no fundamental coa variedade A. Ten que sinalarse unha menor tendencia ás vogais pechadas finais /i, u/, aínda que non hai uniformidade entre as freguesías. Quirós amósase menos tendente ás finais /e, o/.
Exemplos de textos
Aspirandu pa ir cun echus,
Y gran luxo y muita gala.
Marietsu y azul á rayas,
Y cun duas cadenas d’oru
Y el gran asombru di alaxas.
Literatura en Asturiano Occidental
A literatura en asturiano occidental é residual e é confundida as máis das veces coa literatura en leonés, coa que ten moita semellanza. Presenta aínda unha produción e orixinalidade nada desprezábel.
Xapón no Festival Televisivo da Canción da URA
Xapón é un dos países fundadores do festival.
Grupo Desportivo Direito
O Grupo Desportivo Direito, popularmente coñecido como Direito, é un club de rugby da capital portuguesa, Lisboa. Fundado en 1952, é un dos clubs con máis títulos nacionais, con 9 Ligas de Portugal e 7 Copas de Portugal.
DeJuan Blair
Traxectoria profesional
O 7 de setembro de 2013, asinou cos Dallas Mavericks.
Corticosterona
Funcións
Porén, nos humanos, a corticosterona ten unha feble actividade hormonal, e a súa importancia débese fundamentalmente a que é un intermediario na vía esteroidoxénica que vai da pregnenolona á aldosterona, e que é a seguinte: pregnenolona → proxesterona → desoxicorticosterona → corticosterona → aldosterona Nos humanos prodúcese corticosterona principalmente na zona zona fasciculada do córtex das glándulas adrenais. A corticosterona é convertida en aldosterona polo encima aldosterona sintase, que se encontra só nas mitocondrias das células da zona glomerulosa, que é a capa máis superficial do córtex adrenal.
Catopuma
miniatura|240px|[[Catopuma badia en catividade en Sarawak, Malaisia, en 2005.]] Catopuma é un xénero de mamíferos carnívoros da familia dos félidos, subfamila dos felinos propios da China e a rexión Indomalaia.
Evolución
Orixinariamente pensábase que eran dúas subespecies do mesmo animal, pero análises xenéticas recentes confirmaron que son, inequivocamente, especies separadas.
Unión de Labradores de Montecubeiro
A Unión de Labradores de Montecubeiro foi unha sociedade de carácter republicano e anticaciquil, con fins recreativos, culturais e cívicos, fundada na Segunda República en Montecubeiro (Castroverde).
Lingua de sinais catalá
Dende 1994, a lingua de sinais catalá ten status oficial, de acordo coa lei de promoción da lingua promulgada pola Generalitat de Cataluña. Cataluña foi a primeira Comunidade Autónoma española en aprobar unha de lingua de sinais.
Melanina
Nos seres humanos
Nos humanos a melanina é o principal determinante da cor da pel. Tamén lle dá cor ao pelo e aos iris (cor dos ollos), e aparece no epitelio pigmentario que rodea a retina e no oído interno na estría vascular da cóclea. Outros tecidos con melanina inclúen certas partes da glándula suprarrenal, e as neuronas pigmentadas do tronco cerebral, como o locus coeruleus e a substancia negra.
Alicia Boole Stott
Carreira posterior
En 1930 foi presentada polo seu sobriño Geoffrey Ingram Taylor a Harold Scott MacDonald Coxeter e traballaron xuntos en varios problemas. Alicia fixo outros dous importantes descubrimentos relativos ás construcións de poliedros relacionados coa sección áurea. Presentou un artigo conxunto con Coxeter na Universidade de Cambridge. Coxeter escribiu máis tarde que "a forza e simplicidade do seu carácter combináronse coa diversidade dos seus intereses para facer dela unha amiga inspiradora".
Alfred Radcliffe-Brown
Pensamento
Algunhas das ideas que Radcliffe-Brown desenvolveu ao longo da súa obra antropológica como No seu artigo O concepto de función en ciencia social publicado en 1935 onde Radcliffe-Brown explica a súa concepción desta idea clave no seu plantemiento da teoría da función social. O resto das súas obras estaban en embrión no Mutual aid, a principal obra de Kropotkin. Radcliffe-Brown ten influencias da socioloxía francesa (en particular de Émile Durkheim), que contribuíu no desenvolvemento da antropoloxía británica. Construíu unha batería de conceptos rigorosos para dar unha visión científica e etnografica. Aínda que xeralmente o rexeitou, Radcliffe-Brown foi asociado coa socioloxía estruturalista, e pode ser considerado o pai do funcionalismo estructural. Outra característica do peensamento de Radcliffe-Brown e usa a analoxía como unha forma de argumento.
Basílica de Saint-Denis
Destaca por ser o primeiro exemplo de arquitectura gótica. A reforma da antiga igrexa carolinxia comeza en 1137 e dela cómpre desatacar un amplo deambulatorio polo que se accede a capelas tanxentes, bóvedas de cruzaría que permiten a abertura de grandes vans, innovacións nos capiteis e elevación das cubertas. Elementos todos estes propios da arquitectura gótica que, aínda que xa coñecidos como recursos da albanelaría xacando, por primeira vez aparecen combinados nun mesmo edificio con propósito estilístico.
Idade Moderna
A Idade Moderna queda comprendida entre dúas datas simbólicas:
David Thewlis
David Thewlis, nado como David Wheeler o 20 de marzo de 1963 en Blackpool, Lancashire, é un actor, autor, director e guionista inglés. Leva interpretado numerosos papeis, sendo máis famoso polo de Remus Lupin, nos filmes de Harry Potter. Outros filmes destacables son Timeline (2003), Kingdom of Heaven (2005), The Omen (2006), O neno co pixama de raias (2008), London Boulevard (2010) e War Horse (2011).
Folgoso, Cerdedo-Cotobade
Patrimonio
O portón da casa dos Taboada ten unha figura de Santa Bárbara e dous Gardas civís, obra dos Ramos, de Pontevedra.
Antonio de Mesa
Obra
Foi o autor tamén do lavadoiro público do Parrote (1895-1896), xa desaparecido, e colaborou co enxeñeiro Diego Fernández Herce nas obras da dársena e o varadoiro do Parrote. O seu proxecto para o mercado de Santo Agostiño (1910-1911) non foi construído.
Xosé Antón Cascudo
Traxectoria
Licenciado en Historia da Arte pola Universidade de Santiago de Compostela e Comunicación Audiovisual pola Universidade da Coruña. Máster en Sociedade do Coñecemento e Técnico Superior en Fotografía Artística. Realizou os cursos de doutoramento no Departamento de Filosofía moral e Antropoloxía social da USC onde traballa sobre o cineasta Alexander Sokurov, figura sobre a cal organizou en maio do 2008 o seminario Alexander Sokurov, a voz solitaria do home, no Centro Galego de Arte Contemporánea.
Uxue Barkos
Traxectoria
Estudou na ikastola San Fermín. É Licenciada en Ciencias da Información pola Universidade de Navarra, e está casada e ten un fillo.
Santalla, Ribeira de Piquín
Santalla é unha parroquia do concello lugués de Ribeira de Piquín na comarca de Meira. No ano 2007 tiña 259 habitantes (130 homes e 129 mulleres) distribuídos en 20 entidades de poboación, o que supón unha diminución de 67 habitantes en relación ao ano 2000.
Historia
O vínculo da casa-torre de Santabaia de Piquín foi fundado polo capitán Pedro López Rancaño, sendo sucesores o capitán Pedro López de Rancaño Pita e o almirante da armada naval de Flandres, Bartolomé de Rois Luaces.
Patrimonio
A igrexa parroquial de Santalla posúe interesantes retablos de época barroca.
Madanela, Alais, Castro Caldelas
Madanela é un lugar da parroquia de Alais no concello ourensán de Castro Caldelas na comarca da Terra de Caldelas. Tiña 4 habitantes no ano 2011 segundo datos do INE e do IGE, dos cales 2 eran homes e 2 mulleres. Iso supón un mantemento da poboación respecto a 2010, cando tiña 4 habitantes (2 homes e 2 mulleres).
Parada, Cerdedo-Cotobade
Patrimonio
Hai un castro no que se levanta a capela do Pego, e petróglifos nos montes de Parada. Na estrada que vai de Chacente (Campo Lameiro) a Parada pouco antes de chegar ó quilómetro 9 a uns 40 metros da beira esquerda sobre unha laxa de granito de grao fino situada a nivel do chan e cunha lixeira inclinación, obsérvanse bastantes figuras de cérvidos, xunto con combinacións circulares e figuras de varios tipos.
Pangrama
Orixe
Os pangramas xurdiron coa tipografía por seren un medio rápido de avaliar o efecto visual dunha fonte e unha forma de exercicio para novatos no oficio.
Alexandre I de Iugoslavia
Guerras dos Balcáns e primeira guerra mundial
En 1915, o exército serbio co ancián rei Pedro e o príncipe herdeiro Alexandre sufriu varias perdas e retirouse por Albania cara a Corfú, onde foi reorganizado. Despois que o exército fose reagrupado e recolocado en acción, obtivo unha vitoria decisiva na fronte da Macedonia, en Kajmakcalan. O exército serbio liderou gran parte da reviravolta final dos aliados no outono de 1918.
Igrexa de San Salvador de Taragoña
Descrición
A cuberta está resolta con tella a tres augas; as vertentes laterais prolónganse no senso da pendente para acubillaren tamén as capelas laterais.
Herman Hollerith
Traxectoria
Herman observou que as preguntas contidas nos censos podían contestarse cun "si" ou cun "non". Entón ideou unha tarxeta perforada, unha cartolina en que, segundo estivese furada ou non en determinadas posicións, se contestaba este tipo de preguntas. A tarjeta tiña 80 columnas.
Lion (filme de 2016)
Produción
O 24 de abril de 2013 anunciouse que Garth Davis faría o seu debut como director coa película biográfica de Saroo Brierley, baseada no seu libro de memorias A Long Way Home, para See-Saw Films e Sunstar Entertainment. En maio de 2014 The Weinstein Company comprou os dereitos de distribución mundial do drama titulado Lion por 12 millóns de dólares. Luke Davies adaptou o libro para a película; mentres que Screen Australia e Fulcrum Media Finance a co-financiarían, See-Saw, Sunstar e Aquarius Films produciríana. Iain Canning, Angie Fielder e Emile Sherman foron incluídos como produtores da cinta. En outubro de 2014 Dev Patel e Nicole Kidman foron incluídos ao elenco para interpretaren os papeis principais do filme. En xaneiro de 2015 Nawazuddin Siddiqui, Priyanka Bose, Tannishtha Chatterjee e Deepti Naval sumáronse ao elenco. En abril de 2015 así o fan Rooney Mara, David Wenham e Divian Ladwa. Pallavi Sharda tamén se sumou ao elenco do filme, interpretando o amigo de Saroo. Volker Bertelmann e Dustin O'Halloran compuxeron a banda sonora da fita.
Recepción
O filme recibiu críticas mixtas despois da súa estrea no Festival Internacional de Cinema de Toronto. En Rotten Tomatoes posúe unha porcentaxe de aprobación de 69%, baseada en 16 críticas, cunha cualificación media de 6,3/10. En Metacritic ten unha puntuación de 61 sobre 100, con base en 8 críticos, indicando «críticas xeralmente favorábeis».
Purina
Cando as purinas son metabolizadas no interior das células prodúcese ácido úrico. Este ácido úrico pode cristalizar nas articulacións, por diferentes motivos, producindo a gota. Cando se degradan no intestino delgado por medio de encimas pancreáticos hidrolízanse en nucleósidos e bases libres e non forman o ácido úrico.
John Campbell Merriam
John Campbell Merriam, nado en Hopkinton, Iowa (Estados Unidos de América) o 20 de outubro de 1869 e finado o 30 de outubro de 1945 foi un paleontólogo estadounidense.
Sakura 3A
Características
Sakura 3A, xunto con Sakura 3B, era parte da tereceira xeración de satélites de comunicación xaponeses que substituíu a Sakura 2A e Sakura 2B. Foi usado para operacións comerciais de comunicacións e en misións cooperativas, como transmisións de emerxencias e comunicacións con illas xaponesas distantes. Levaba a bordo 3 transpondendores en banda C e 15 en banda Ka. Foi inxectado nunha órbita xeoestacionaria, nunha posición de 132º E. Cesou as súas operacións o 30 de novembro de 1995.
Operación Crossroads
A primeira proba recibiu a denominación Able. A bomba nomeouse Gilda pola personaxe de Rita Hayworth no filme de 1946 Gilda, e foi lanzada dende o B-29 Superfortress Dave's Dream do Grupo de Bombardeiros 509 o 1 de xullo de 1946. Detonouse a 158 m sobre a frota obxectivo e causou menos danos dos agardados xa que non acadou o obxectivo por uns 649 m. A segunda proba chamouse Baker. A bomba desta segunda proba chamouse Helen of Bikini e detonouse a 27 m baixo a auga o 25 de xullo de 1946. A auga mariña radioactiva que desprazou provocou unha significativa contaminación. Os plans incluían unha terceira proba a gran profundidade denominada Charlie para 1947, pero foi cancelada principalmente pola incapacidade da Armada de descontaminar os navíos obxectivo trala proba Baker. Charlie pasou a denominarse operación Wigwam e realizouse en 1955 na costa de California.
Eleccións municipais en Maceda
miniatura|dereita|[[Galería de imaxes de casas dos concellos de Galicia|Casa do concello de Maceda]] miniatura|dereita|300px|Eleccións municipais en [[Maceda (2011)]] miniatura|dereita|300px|Eleccións municipais en [[Maceda (2011)]]
Museo Etnolóxico de Ribadavia
Galería de imaxes
miniatura|Refaixo ou zagal, peza de roupa interior feminina de abrigo, ca. 1900.
Difusión
Os ións móvense do mesmo xeito. As substancias coloides tamén, pero a menor velocidade, debido ao seu maior tamaño.
Esquío vermello
Características
A longa cola axuda ao esquío a equilibrarse e dirixirse cando salta de árbore en árbore e corre polas ramas; ademais, serve de abrigo, podendo manter ao animal quente durante o sono.
Comportamento
É habitante habitual dos bosques de coníferas, aínda que tamén está presente noutras formacións arbóreas. Desenvole a súa actividade durante o día buscando e consumindo froitos, sementes, cascas, cogomelos e incluso insectos, ovos e polos de aves, e mesmo preas. A cantitade de alimento consumido oscila entre os 55 e os 80 g ao día.
Reprodución e mortandade
Os machos detectan ás femias en estro polo seu olor e, aínda que non hai cortexo sexual e múltiples machos van cara a unha soa femia fértil, finalmente o macho dominante, usualmente o máis grande do grupo, aparéase con ela. Machos e femias aparéanse múltiplas veces con moits compañeiros. A femia debe acadar unha mínima masa corporal antes de entrar en estro, e as femiaa máis pesadas xeran máis crías. Se o alimento escasea, a preñez pode perderse. Tipicamente, unha femia produce a súa primeira camada ao segundo ano de vida.
En Galicia
A subespecie que habita en Galicia é Sciurus vugaris alpinus Desmarest, 1822.
En efecto, hai máis de 25 anos, a especie debía ter unha distribución moi limitada na serra dos Ancares e nos lindes con          Asturias, desde onde comezaría a súa expansión.
Inimigos
Os seus principais inimigos son as aves de rapina. O esquío vermello debe constituír unha boa fonte de mantenza para varios predadores, sobre todo para as rapaces diúrnas, e tamén para os mamíferos carnívoros forestais.
Quireza, Cerdedo-Cotobade
Patrimonio
En Fondós está situada a capela de San Xosé de estilo barroco da segunda metade do século XVIII. No seu interior consérvanse imaxes realizadas polo escultor Francisco Solla García.
José del Valle Moré
José G. del Valle Moré, nado na Coruña o 18 de xuño de 1892, foi un xuíz, xornalista e escritor galego.
Traxectoria
Emigrou a Cuba sendo mozo. Estudou nas Escolas Pías de Guanabacoa. En 1911 graduouse de bacharel e Ciencias e Letras no Instituto da Habana. En 1913 graduouse en Dereito civil na Universidade da Habana. Ese mesmo ano foi nomeado vice-secretario da Sección de Instrucción do Centro Galego. Realizou despois viaxes por Europa. En 1917 foi designado Xuíz Municipal de Guanabacoa. Formou parte da directiva da Sociedade Vivero y su Comarca. Dirixiu a revista Vivero en Cuba durante un tempo e colaborou en Cuba y América. Foi xuíz de primeira instancia na Habana.
The Abbey Road E.P.
The Abbey Road EP, E.P. publicado por Red Hot Chili Peppers en 1988 na discográfica EMI, na súa portada a banda parodia ao que fora o derradeiro álbum de The Beatles.
Cleveland, Ohio
Exlosión económica
O século XX comezou coa proposta dun "salón urbano" a maneira do Mall de Washington e co mesmo nome. Proxectado por D. Burnham entre outros, unía a esquina nordeste da Public Square coa beira do lago Erie. Inda que non levada completamente a cabo, representou a primeira e máis lograda realización de centro cívico fora do da capital do país.
Crise económica e decadencia
Pero os anos duros inda estaban por vir. Coma para todo a área coñecida anteriormente coma Cinto do Aceiro (Detroit-Cleveland-Pittsburgh) a recesión dos setenta na industria pesada castigou a cidade e a súa área metropolitana (no agora chamado Cinto do Ferruxe).
Ocio e educación
Escolas privadas: Benedictine High School, Cleveland Central Catholic High School, Eleanor Gerson School, Montessori High School at University Circle, St. Ignatius High School, St. Joseph Academy, Villa Angela-St. Joseph High School, Urban Community School, Saint Martin de Porres e The Bridge Avenue School.
Guillerme de Holanda
Guerra con Margarida de Flandres
Acabado de casar e de regreso ao seu Condado, Guillerme enfrontouse a Margarida, condesa de Flandres, que se negara a recoñecer o seu nomeamento imperial, á que pretendeu desposuír do seu Condado, en tanto esta lle exixía homenaxe como conde de Holanda pola súa posesión das illas de Zelandia, feudo flamengo que quedaría definitivamente integrado no Condado de Holanda en 1256.
Telemadrid SAT
O 1 de xaneiro de 2013 e sen previo aviso por parte do ente publico, a canle finalizou as súas emisións tanto do satélite como do resto de operadores onde estaba dispoñible. Actualmente emite a nivel nacional de España a través de Movistar Plus+ rebautizada como 9 Telemadrid INT (Canal xeralista para o exterior da Comunidade de Madrid e o estranxeiro).
SICAV
SICAV en España
Actualmente este vehículo de investimento é un dos máis utilizados por persoas con grandes capitais. Outro vehículo moi atractivo para estas persoas é o UNIT LINKED.
Orde do Císter
Apoxeo: consolidación e difusión nos séculos XII a XIV
miniatura|Ilustración que mostra a Bernardo de Claraval de camiño a Borgoña no libro Chroniques abrégées des Anciens Rois et Ducs de Bourgogne (1485-1490) Falecido en 1109, foi Estevo Harding quen tomou a dirección do mosteiro nun momento no que, debido á dureza da vida da comunidade, estaba en crise pola falta de vocacións. Con todo, nos anos seguintes, a Orde do Císter comezou a fundar novos cenobios: La Ferté (1113), Pontigny (1114) e Clairvaux, chamado Claraval en galego (1115). Estevo Harding escribiu entre 1118 e 1119 a Carta Caratatis ou Carta de Caridade, considerado como o primeiro documento de goberno da Orde. Nesta, recompila os usos e costumes dos mosteiros para velar pola cohesión na observancia. A organización da orde descansaba sobre unha xerarquía á fronte da cal estaba o abade de Citeaux, que convocaba anualmente aos abades das diferentes casas para un Capítulo Xeral. Durante os seus 25 anos de abade, o Císter consolidouse e difundiuse mediante novas fundacións e, cara o 1125, patrocinou a rama feminina ao fundarse a abadía de Tart.
O Císter comezou un período de esplendor esplendor no século XII, en tempos de Bernardo de Claraval, abade do mosteiro de Claraval, figura senlleira no cristianismo do momento. Só baixo a súa dirección, Claraval difundiu o Císter coa fundación de 65 novos cenobios. En poucos anos, os mosteiros cistercienses comezaron a agromar por toda Europa: monxes de La Ferté fundaron o primeiro en Italia foi na Liguria, en Tiglieto (1120), outros dende Morimond crearon o de Kamp, próximo a Colonia (1123), os membros de Claraval centráronse en terras renanas e nos Países Baixos, fundado Eberbach en Nassau (1131), Himmerod preto de Tréveris (1134) e Ter Duinen en Flandres (1149). Dende Francia dirixíronse ás Illas Británicas e fundaron Waverley (1129), logo se establecerían en Gales, Escocia e Irlanda. En Austria, o mosteiro máis antigo é o de Rein fundado en 1129, cuxa abadía é a máis antiga aínda en funcionamento da orde.
Eva Herzigová
Traxectoria
Tras chegar a París, a súa popularidade aumentou. A súa primeira aparición importante como modelo foi para a primeira campaña do Wonderbra. En 1994, o executivo de publicidade Trevor Beattie, que traballaba para TBWA/London, creou un anuncio para a campaña "Hello Boys" de Sara Lee. Incluía un primeiro plano de Herzigová levando un Wonderbra negro. O anuncio empregaba só dúas palabras: "Hello boys" ("Ola, rapaces"). O influente póster mostrouse nunha exposición no Victoria and Albert Museum de Londres e foi votado no número 10 nun concurso do "Póster do Século". O cartel foi votado en 2011 como o anuncio máis icónico das cinco décadas anteriores por parte de Outdoor Media Centre.
Vida persoal
Herzigová ten tres fillos con Gregorio Marsiaj: George (nado o 1 de xuño de 2007), Philipe (nado o 13 de marzo de 2011) e Edward (nado o 20 de abril de 2013).
Campionato Mundial de Fórmula 1 de 1991
Clasificación do Mundial de Construtores de 1991
miniatura|dereita|[[Alain Prost no Gran Premio de Mónaco de 1991]]
Provincia de Esmirna
miniatura|300px|dereita|Localización da provincia de Esmirna en Turquía Esmirna (en turco: İzmir) é unha das 81 provincias (en turco: iller) nas que está dividida Turquía, situada na rexión do Exeo (en turco: Ege Bölgesi). Ten unha superficie é de 11.973 km² e contaba cunha poboación no ano 2009 de 3.868.308 habitantes. A súa capital é a cidade de Esmirna, a terceira maior cidade de Turquía, tras Istambul e a capital Ancara, por esa orde, e que contaba con 2,8 millóns de habitantes (censo de 2010) e arredor de catro millóns na área metropolitana.
Distritos
miniatura|300px|dereita|Distritos (ilçeler) de Esmirna. A provincia de Esmirna divídese en trinta distritos:
Teià
Historicamente foi un tradicional lugar de veraneo e, nas últimas décadas, creceu considerablemente ao absorber poboación procedente de Barcelona.
Historia
Os Privilexios de Teià foron asinados polo rei Fernando o Católico e polos veciños máis notables do pobo na Corte Real de Salamanca o 21 de novembro de 1505. Os puntos principais destes privilexios eran: Declaración da inseparabilidad perpetua da xurisdición real, regulamento de instauración dos cargos municipais, dependencia xurídica da vigairía de Barcelona e potestade para impor impostos municipais. Pere Noguera foi o primeiro alcalde electo e iniciou unha forma de goberno municipal que durou ata o Decreto da Nova Planta (1714).
Movemento Socialista de Galicia
O Movemento Socialista de Galicia (MSG) foi un partido político nacionalista e socialista galego constituído a comezos do ano 1975. Os seus dirixentes eran Alfonso Álvarez Gándara, Francisco González Amadiós, Xosé Bar Boo, Basilio García Pérez e Fernando Ramos. O MSG defendía o autogoberno para Galicia e o socialismo democrático e pretendía constituír o xermolo dun Partido Socialista de Galicia que con outros partidos socialistas das nacionalidades de España formaran un partido socialista de España. O MSG nunca pasou dun proxecto e a fins de 1975 integrouse no Partido Socialista Galego.
Oodgeroo Noonuccal
Oodgeroo Noonuccal, nada como Kathleen Jean Mary Ruska, formalmente Kath Walker, o 3 de novembro de 1920 e finada o 16 de setembro de 1993, foi unha poeta, activista política, artista e educadora australiana. Tamén foi unha loitadora a prol da defensa dos dereitos dos aborixes australianos. Porén, Oodgeroo é máis coñecida pola súa poesía e por ser a primeira aborixe en publicar un libro de poemas.
Chester Stock
Traxectoria
Stock recibiu financiamento do Instituto Carnegie e colaborou co campus de Caltech realizando unha expedición paleontolóxica na rexión do val de San Joaquín. Nos dous primeiros anos de traballo de campo descubriu numerosos fósiles e, despois de 1940, dedicouse a estudalos e clasificalos. Entre os réptiles mesozoicos descubertos polo seu equipo están dous dinosauros, unha ducia de mosasauros, dez plesiosauros e unha tartaruga.
Manuel Gato
Manuel Gato Thomason, nado en Alacant o 28 de xaneiro de 1984, é un futbolista español. Xoga de dianteiro e o seu actual equipo é o Racing CF Benidorm.
Umbriel (lúa)
A súa superficie e os seus accidentes xeolóxicos
Umbriel ten unha superficie inzada de cráteres, pero esta debe ser estable dende o período do intenso bombardeo tardío. Os únicos signos de actividade xeolóxica son os canons e os bordos escuros dos polígonos—parches escuros con formas complexas e tamaños de decenas a centenares de quilómetros. Estes polígonos foron achados a través das precisas medicións fotométricas e están distribuídos máis ou menos uniformemente pola superficie de Umbriel en dirección nordeste–suroeste. Algúns destes polígonos correspóndense a depresións dalgúns kms de profundidade e puideron formarse durante un episodio de actividade tectónica nos primeiros tempos da evolución da lúa. Actualmente non hai unha explicación concreta e medianamente precisa de por que Umbriel é tan escura e aparentemente tan uniforme. A súa superficie está cuberta dunha capa relativamente delgada de material escuro, a cal puido ser creada por un evento de impacto ou unha explosión eruptiva volcánica. A outra alternativa sería que a codia de Umbriel's fose enteiramente de material escuro, o cal implicaría que non se poderían formar cráteres con sistemas de raios, pero a presenza de accidentes xeolóxicos coma o cráter Wunda semellan contradicir esta hipótese.
Cápsula bacteriana
Exemplos
A cápsula é máis común nas bacterias gramnegativas. Por exemplo:
Emblema da República Democrática do Congo
O escudo está descrito en detalle na Sección 1, Artigo 1 da Constitución do 2005.
Caixa de aforros
Historia e características
As caixas de aforros ofertan os mesmos produtos e servizos cós bancos comerciais, a diferenza fundamental radica na súa estrutura de propiedade e no repartimento dos beneficios. As caixas de aforros son unhas fundacións de carácter especial que poden ser de orixe pública ou privada, non teñen uns accionistas cos que repartir os seus beneficios. Estes beneficios destínanse a reservas para garantir o futuro da entidade e a Obra Social que fai revertir o beneficio da entidade no resto da sociedade.
Carlos XV de Suecia
Traxectoria
A comenzos de 1871 decaeu a súa saúde, coincidindo coa morte da súa esposa a raíña Luísa o 30 de marzo de 1871. Despois dunha viaxe de descanso a Aquisgrán, o rei viviu un tempo no Palacio de Ulriksdal, nas aforas de Estocolmo, de onde se mudou a Malmö. Nesta cidade faleceu o 18 de setembro de 1872. O seu corpo foi sepultado na Igrexa de Riddarholmen de Estocolmo.
Copa ASOBAL
Sistema de competición
Na primeira xornada despútanse dous partidos de semifinais. Os gañadores de cada semifinal disputan ao día seguinte a final. Dende a tempada 2007-08, o equipo campión obtén o dereito a participar na Liga de Campións da seguinte campaña.
Biliverdina
Tratamento de enfermidades
Os pigmentos biliares como a biliverdina posúen naturalmente significativas propiedades antimutaxénicas e antioxidantes e, xa que logo, desempeñan funcións fisiolóxicas útiles. A biliverdina e a bilirrubina son potentes eliminadores de radicais peroxil. Tamén inhiben os efectos dos hidrocarburos aromáticos policíclicos, aminas heterocíclicas, e oxidantes, todos os cales son mutáxenos. En diversos estudos atopouse que as persoas con altas concentracións de bilirrubina e biliverdina nos seus corpos teñen unha baixa frecuencia de cancro e doenzas cardiovasculares.
Un estudo de 1996 de McPhee et al. indicou que a biliverdina, igual que moitos outros pigmentos tertrapirrólicos, pode funcionar como un inhibidor da protease do VIH-1. Dos quince compostos comprobados neste estudo, a biliverdina foi un dos máis activos. Os experimentos in vitro mostraron que a biliverdina e a bilirrubina inhibían competitivamente as proteases do VIH-1 a concentracións micromolares baixas, reducindo a infectividade viral. Porén, cando se comproban en cultivo celular con concentracións micromolares, a biliverdina e a bilirrubina reducían a infectividade ao bloquearen a entrada viral nas células. Os resultados foron similares co VIH-2 e o SIV. Serán necesarias máis investigacións para confirmar estes resultados, e para determinar se a hiperbilirrubinemia non conxugada ten algún efecto sobre a progresión da infección por VIH/SIDA.
En animais non humanos
Ademais da súa presenza nas cascas de ovos de aves, a biliverdina está tamén presente no sangue azul-verdoso de moitos peixes mariños, no sangue da eiruga do tabaco Manduca sexta, nas ás de avelaínas e bolboretas, no soro e os ovos das ras, e na placenta dos cans. No peixe Belone belone (agulla) e outras especies relacionadas, os ósos son verdes brillantes a causa da biliverdina.
En imaxes de fluorescencia
A biliverdina empregouse en complexo cun fitocromo bacterino modificado por enxeñaría como un cromóforo emisor de radiación infravermella para obter imaxes in vitro. A diferenza das proteínas fluorescentes, que forman os seus cromóforos por modificación postraducional da cadea polipeptídica, os fitocromos únense a un ligando externo (neste caso, biliverdina), polo que para obter imaxes con éxito da primeira sonda baseada en bacteriofitocromo requírese a adición de biliverdina exóxena. Recentes estudos demostraron que as proteínas fluorescentes baseadas no bacteriofitocromo con alta afinidade pola biliverdina poden ser visualizadas in vivo utilizando só ligandos endóxenos e, así, teñen a mesma facilidade de uso que as proteínas fluorescentes convencionais. Coa posta a punto dunha segunda e posteriores xeracións de sondas baseadas en bacteriofitocromos que se unen á biliverdina deberían ampliarse as posibilidades de obter imaxes in vivo de maneira non invasiva.
Granny Weatherwax
A personaxe
Sen lugar a dúbida é a bruxa máis poderosa que existe e o seu poder e quizais incluso igual á da mítica Black Aliss, quen foi mestra da mestra da súa mestra. Posúe un carácter forte e agre, pero non é malvada, aínda que non por gusto, xa que como confesa nunha ocasión non é boa porque lle gusta, senón porque súa irmá máis vella era malvada e foise da casa e ela tivo que se-la boa e coidar da súa familia e da vila. A pesar de todo, ama a vila e quere a xente que alí vive.
Posesións
Non posúe familia, xa que aínda que as bruxas poden casar e procrear, ela non o desexa. De feito, como se descobre Lords and Ladies, Granny segue sendo virxe, a pesar da súa avanzada idade.
Unoosha
Mariyam Unoosha, nada en Malé o 6 de outubro de 1985, é unha cantante e compositora das Maldivas, coñecida como Unoosha. Gañou premios e actuou en shows nas Maldivas e outros países. Representou ás Maldivas no Festival Televisivo da Canción da URA no 2015 coa canción "The Maldives Song".
Traxectoria
Unoosha fixo o seu debut en Bollywood no filme erótico-suspense do director Pooja Bhatt de 2012 Jism 2. Tivo a oportunidade de facer este filme cando estaba no Festival de Filmes de Asia do Sur en Goa. Bhatt ouviu a Unoosha cantar no festival. A canción titulada "Hey Walla" foi composta por Abdul Basit Sayeed e co-escrita por Unoosha.
Logros
Representou ás Maldivas no Festival Televisivo da Canción da URA no 2015 coa canción "The Maldives Song".
Almofrei, Cerdedo-Cotobade
San Lourenzo de Almofrei é unha parroquia que se localiza no sur do concello de Cerdedo-Cotobade. Segundo o IGE en 2010 tiña 268 habitantes (136 homes e 132 mulleres), 8 menos ca en 2007. Dos 9 lugares da parroquia, 5 están habitados.
Renault na Fórmula 1
Tempada 2003
Malia superar ao seu compañeiro de equipo durante o ano 2002, Button foi despedido de Renault en. O seu substituto foi o español Fernando Alonso, que impresionara como piloto de probas o ano anterior. Alonso gañou o Gran Premio de Hungría de 2003, a primeira vez que Renault gañaba un Gran Premio desde o Gran Premio de Austria de 1983. Renault durante esta período fixo innovadores deseños non estándar tales como o motor 10 cilindros 111° para o RS23 de 2003 que foi deseñado para reducir eficazmente o centro de gravidade do motor e polo tanto mellorar o manexo do coche. Isto a longo prazo resultou ser demasiado pouco fiable e pesado, polo que Renault regresou a unha liña de desenvolvemento máis convencional.